****

**zápis**

**ROKOVANIE MEDZIREZORTNEJ PRACOVNEJ SKUPINY NA PODPORU ROZVOJA CYKLISTICKEJ DOPRAVY A CYKLOTURISTIKY MINISTERSTVA DOPRAVY SR**

**21. februára 2024 10:00 – 12:30, Úrad Nitrianskeho samosprávneho kraja + online**

**Prítomní účastníci:**

Peter Klučka, Ministerstvo dopravy SR, národný cyklokoordinátor

Martin Bolo, Ministerstvo dopravy SR, dohodár

Radoslav Pavelka, Nitriansky samosprávny kraj

Daniela Angelovičová, Nitriansky samosprávny kraj

Ladislav Findl, Bratislavský samosprávny kraj

Ondrej Repka, Trenčiansky samosprávny kraj

Roman Pavlík, Prešovský samosprávny kraj

Michal Vráb, Banskobystrický samosprávny kraj

Online:

Henrieta Karašová, Košický samosprávny kraj

Soňa Antolova, Mesto Košice

Dan Kollár, Cyklokoalícia

Ján Roháč, Ekopolis

Peter Mráz, Žilinský samosprávny kraj

Juraj Hlatký, Žilinský samosprávny kraj

Stanislav Skýva, Hlavné mesto Bratislava

**Program rokovania:**

A.

1. Informácia o stave prípravy Cyklostratégie 2030, Peter Klučka
2. Informácia o údržbe trás, Ladislav Findl
3. Aktuálby stav v rozvoji cyklistickej dopravy a cykloturistiky v nitrianskom kraji, Radoslav Pavelka
4. Rôzne

B. Výjazd do terénu k rozhľadni Golianovo, atraktívnej súčasti novovybudovanej cyklotrasy

 Nitra-Vráble

K bodu A/1:

V nadväznosti na predchádzajúcu informáciu prezentovanú na stretnutí MPS 6.12.2003, spracoval Peter Klučka k 31. januáru 2023 zo zákazky Žilinskej univerzity s názvom „Aktualizácia Národnej stratégie rozvoja cyklistickej dopravy a cykloturistiky v SR 2023“ základný text návrhu Koncepcie rozvoja cyklistickej dopravy na Slovensku do roku 2030 (Cyklokoncepcia), ktorá bude nedeliteľnou súčasťou dokumentu „Strategický plán rozvoja dopravy do roku 2030“ s termínom jeho spracovania do konca roku 2024.

Podotkol, že Cyklokoncepcia sa venuje iba rozvojuu cyklistickej dopravy, pričom v jednotlivých prioritách vytvára predpoklady na úzku súčinnosť a nadväznosť na oblasť rozvoja cykloturistiky na Slovensku.

V súvislosti s prebiehujúcimi prípravami pre vznik Ministerstva cestovného ruchu a športu prebiehajú aktuálne stretnutia na úrovni pracovníkov Sekcie cestovného ruchu MD SR a Slovenského cykloklubu s cieľom zachovania kontinuity v rozvoji cyklitickej dopravy a cykloturistiky na Slovensku.

Návrh Cyklokoncepcie tvorí Prílohu č. 1 Zápisu.

Záver : Peter Klučka požiadal prítomných o **zaslanie pripomienok k návrhu Cyklokoncepcie do 31. marca 2024**

K bodu A 2:

V úvode informoval Peter Klučka prítomných o snahe doplniť formou pozmeňovacieho návrhu v rámci nedávno prerokovávaného tzv. Kompetenčného zákona v NR SR do paragrafu 3, písmená c, Zákona 151/2009 Z. z. o poskytovaní dotácií na podporu rozvoja cyklistickej dopravy a cykloturistiky slovo „údržba cyklistickej infraštruktúry“. Po konzultácii uvedeného postupu s vedením rezortu dopravy nebol pri prerokovávaní Kompetenčného zákona v pléne NR SR predmetný pozmeňovací návrh prednesený.

Ministerstvo dopravy SR, ako gestor príslušnej legislatívnej úpravy využije na doplnenie údržby cyklistickej infraštruktúry do zákona 151/2009 Z. z. najbližšiu možnú vhodnú príležitosť v úzkej súčinnosti s MCRaŠ SR.

V súlade so závermi zo stretnutia MPS z decembra 2023 prezentoval Laco Findl dôležité informácie o potrebe nevyhnutných nákladov na údržbu cyklistickej infraštruktúry v bratislavskom kraji, ktoré môžu byť podkladom pre stanovenie potrebnej čiastky pre všetky ostatné kraje.

V diskusii potom reagoval na otázky podnety k spôsobu a forme získavania potrebných podkladov pre stanovenie potrebných finančných prostriedkov na údržbu cyklistickej infraštruktúry.

Prítomní sa potom v diskusii vyjadrili aj k problému vandalizmu označenia cyklotrás a ničenia súvisiacich zariadení. Riešením problému – medializácia a uplatňovanie trestných oznámení

Predmetná prezentácia tvorí prílohu č. 2 Zápisu.

K bodu A/3:

Radoslav Pavelka prezentoval zámery a ciele v oblasti rozvoja cyklistickej dopravy a cykloturistiky v nitrianskom kraji, pričom konkrétny príklad najnovšej iniciatívy si prezreli prítomní na exkurzii k rozhľadni Golianovo, súčasti nedávno otvorenej cyklotrasy Nitra – Vráble.

Predmetná prezentácia tvorí prílohu č. 3 Zápisu.

K bodu A/4:

V tomto bode prebehla voľná diskusia o:

* spôsobe vykonávania technickej kontroly projektov z druhej výzvy POO.

Martin Bolo informoval, že ju vykonávajú spoločne s pracovníkom MD SR Petrom Ľosom.

* o spôsobe podávania žiadostí z OP Slovensko pre žiadateľov, ktorí neboli v Zozname oprávnených žiadateľov (Juraj Hlatký).

Dan Kollár v tejto súvislosti informoval, že OP Slovensko vyhlási výzvu až po vyhodnotení POO.

* možnosti zaslania všetkých doteraz podporených cykloprojektov (Michal Vráb).

Peter Klučka ich prisľúbil zaslať začiatkom 9. týždňa.

* informácii, či nebude pozastavené financovanie POO (Ján Roháč)..

Peter Klučka reagoval, že nemá takúto informáciu.

* pripravovanom nízkoemisnom cykloturistickom projekte nadácie Ekopolis v spoluprácu s BSK na medzinárodnej cyklotrase EuroVelo 13 (Ján Roháč).
* potrebe výraznejšieho podporného marketingu pre využívanie slovenskej časti medzinárodnej cyklotrasy EuroVelo 6 po otvorení cyklotrasy po moste cez rieku Ipeľ medzi obcami Chľaba –Ipolydamásd/Szob

K bodu B:

V nadväznosti na prezentáciu snáh nitrianskeho kraja v oblasti rozvoja cyklistickej dopravy a cykloturistiky v nitrianskom kraji sa účastníci MPS zúčastnili exkurzie k rozhľadni Golianovo, súčasti nedávno otvorenej cyklotrasy Nitra – Vráble.

Fotodokumentácia z exkurzie je na priloženom linku <https://adobe.ly/48rcBCv>

**Záver*:***Najbližšie rokovanie MPS sa po dohode s Michalom Vrábom sa uskutoční predbežne

 v máji 2024 v banskobystrickom regióne s možnosťou oboznámenia sa s cyklotrasou

 Poltár-Rimavská Sobota a s nasledovným základným programom:

* Prerokovanie pripomienkok k Cyklokoncepcii,
* Prerokovanie zriadenia odbornej platformy „Partnerstva pre mestskú mobilitu“ po vzore obdobnej a niekoľko rokov funčnej platformy v Českej republike

Zápis spracoval: Peter Klučka, MD SR Bratislava, 27.02.2024